Euroopa Liidu Teataja L 272 , 08/10/1998 Lk 0035 - 0036



EMP Ühiskomitee otsus nr 20/98, 6. märts 1998, millega muudetakse EMP lepingu XV lisa (riigiabi) EMP ÜHISKOMITEE, võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98, ning arvestades, et: lepingu XV lisa muudeti EMP Ühiskomitee 12. novembri 1997. aasta otsusega nr 85/97; [1] komisjon on vastu võtnud komisjoni 18. detsembri 1996. aasta otsuse nr 2496/96/ESTÜ, millega kehtestatakse ühenduse eeskirjad terasetööstusele antava abi kohta [2] ja mis asendab komisjoni otsuse nr 3855/91/ESTÜ, millega kehtestatakse ühenduse eeskirjad terasetööstusele antava abi kohta [3]ja mis kaotas kehtivuse 31. detsembril 1996; komisjoni otsus nr 3855/91/ESTÜ lisati EMP lepingusse EMP Ühiskomitee 21. märtsi 1994. aasta otsusega nr 7/94; lepingusse tuleb lisada komisjoni 18. detsembri 1996. aasta otsus nr 2496/96/ESTÜ, ON VASTU VÕTNUD JÄRGMISE OTSUSE: Artikkel 1 Lepingu XV lisa punktile 1a (komisjoni otsus nr 3855/91/ESTÜ) asendatakse järgmiselt: "1a. 396 S 2496: komisjoni otsus nr 2496/96/ESTÜ, 18. detsember 1996, millega kehtestatakse ühenduse eeskirjad terasetööstusele antava abi kohta (EÜT L 338, 28.12.1996, lk 42). Käesolevas lepingus loetakse selle otsuse sätteid järgmises kohanduses: a) sõna "komisjon" asendatakse sõnadega "EMP lepingu artiklis 62 määratletud pädev järelevalveasutus" vastavas käändes; b) sõnad "ühisturuga kokkusobiv" asendatakse sõnadega "EMP lepingu toimimisega kokkusobiv" vastavas käändes; c) artiklisse 2 lisatakse järgmine tekst: "või kui EFTA riigi puhul on abi kooskõlas EFTA järelevalveameti poolt 15. mail 1996. aastal vastu võetud riigiabi käsitlevate menetlus- ja sisuliste eeskirjade 14. peatükiga [4], [5]"; d) artiklisse 3 lisatakse järgmine tekst: "või kui EFTA riigi puhul on abi kooskõlas EFTA järelevalveameti poolt 19. jaanuaril 1994. aastal vastu võetud riigiabi käsitlevate menetlus- ja sisuliste eeskirjade 15. peatükiga, [6] vastavalt käesoleva otsuse lisas kirjeldatud kriteeriumidele nende eeskirjade kohaldamiseks EÜ terasetööstuse suhtes ning EFTA riikide samalaadse tööstuse suhtes;" e) otsuse lisas asendatakse sõnad "riigiabi käsitlevad ühenduse suunised" sõnadega "EFTA järelevalveameti poolt 19. jaanuaril 1994. aastal vastu võetud riigiabi käsitlevad menetlus- ja sisulised eeskirjad" vastavas käändes; f) artikli 4 lõike 1 esimene lause sõnastatakse järgmiselt: "Abi, mida antakse EÜ terasetööstuse ettevõtjate ja EFTA riikide samalaadsete ettevõtjate koondatavatele või ennetähtaegselt pensionile jäävatele töötajatele tehtavate maksete katteks, võib pidada ühisturuga kokkusobivaks, kui:" g) artikli 4 lõike 1 punktile c lisatakse järgmine tekst: "või kui EFTA riigi puhul ei ületa maksetega seotud abi sellist abimäära, mida võib samasuguses olukorras anda EÜ terasetööstuse ettevõtjale"; h) artikli 6 lõikes 1 asendatakse sõnad "vastavalt EÜ asutamislepingule" sõnadega "vastavalt EÜ asutamislepingule või järelevalveameti ja Euroopa Kohtu loomist käsitlevale EFTA riikide kokkuleppele"; i) artikli 6 lõigetes 4 ja 5 asendatakse sõnad "ESTÜ asutamislepingu artikkel 88" sõnadega "ESTÜ asutamislepingu artikkel 88 ning järelevalveameti ja Euroopa Kohtu loomist käsitlevas EFTA riikide kokkuleppes sätestatud asjakohane menetlus" vastavas käändes." Artikkel 2 Komisjoni otsuse nr 2496/96/ESTÜ islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne. Artikkel 3 Käesolev otsus jõustub 7. märtsil 1998 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. Artikkel 4 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 6. märts 1998 EMP Ühiskomitee nimel eesistuja F. Barbaso [1] EÜT L 160, 4.6.1998, lk 44. [2] EÜT L 338, 28.12.1996, lk 42. [3] EÜT L 362, 31.12.1991, lk 57. [4] Lisaks uurimisprojektidele, mis on kooskõlas teadusuuringuid, tehnoloogiaarendust ja tutvustamist käsitleva Euroopa Ühenduse raamprogrammi kohase konkreetse projekti või programmi eesmärkidega, kohaldatakse riigiabi käsitlevate menetlus- ja sisuliste eeskirjade punkti 14.5.3 lõigete 3 ja 4 sätteid ka sellistele uurimisprojektidele antava abi suhtes, mis algatatakse terasetööstuse valdkonnas teadusuuringuid, tehnoloogiaarendust ja tutvustamist käsitleva ESTÜ projekti või programmi kohaselt. [5] EÜT L 245, 26.9.1996, lk 20. [6] EÜT L 231, 3.9.1994, lk 1. --------------------------------------------------